**Grand Hotel Oslo** er et hotell på Karl Johans gate 31 i Oslo. Hovedfasaden vender mot Eidsvolls plass og Stortingsbygningen. Hjørnet mot Rosenkrantz’ gate inkorporerer *Heiberggården* fra Karl Johans gates anleggstid i 1840-årene. Etter ombygging og utvidelser i flere omganger gjennom 1880- og 1890-årene fikk bygningen sitt nåværende utseende i 1913, etter tegninger av arkitekt Ole Sverre. Den nyklassisistiske fasaden er forblendet med lys granitt, og midtpartiet markeres av balkonger i flere etasjer under et klokketårn.

Historikk
---------

Hotellet ble grunnlagt av konditor Julius Fritzner og åpnet i 1874. I 1880- og 1890-årene var Grand Café på hjørnet et viktig møtested for kunstnere og intellektuelle. Henrik Ibsen var kjent for sine daglige besøk i slutten av 1890-årene, mens han bodde i Arbins gate. Ved stambordet fikk han av hotellet sin egen stol med navneplate i sølv og et sett glass med inngravert navn. Disse tilhører nå Oslo Museum. I 1929-30 ble kaféen ombygget og fikk veggmalerier av Per Krohg med interørbilder fra *bohemtiden*. 

I et tilbygg mot Rosenkrantz' gate sto *Rococosalen* ferdig i 1894 som hotellets og byens fineste festlokale. Den var rikt dekorert med forgylt stukkatur og tak- og veggmalerier av dekorasjonsmaleren Bernhard Wilhelm Gustav von Krogh (1829–1913). Salen ble ødelagt av brann i 1957.

Hotellet er kjent for å huse vinnerne av Nobels fredspris. Det er vanlig at fredsprisvinneren viser seg på en av balkongene for å motta hyllesten fra dem som går i fakkeltog om kvelden etter at utdelingen har funnet sted i Oslo rådhus.

Hotellet ble i en tjueårsperiode drevet av hotellkjeden Rica Hotels. Fra 2015 drives det av Pandox og Scandic Hotels.

* Grand Hotel ved Karl Johans gate i 1892. På hjørnet, inn mot Rosenkrantz' gate, kjører en hestesporvogn. Foto: Axel Lindahl / NasjonalbiblioteketGrand Hotel ved Karl Johans gate i 1892. På hjørnet, inn mot Rosenkrantz' gate, kjører en hestesporvogn. Foto: Axel Lindahl / Nasjonalbiblioteket
* «Rokokko-salen» ca. 1910, før brannen i 1957.  Foto: Ukjent, Oslo Museum«Rokokko-salen» ca. 1910, før brannen i 1957.  Foto: Ukjent, Oslo Museum
* NS-fører Vidkun Quisling og hans nyutnevnte ministre på Grand hotell-balkongen mottar hyllest fra fakkeltoget i forbindelse med «Statsakten» 1. februar 1942. Foto: RiksarkivetNS-fører Vidkun Quisling og hans nyutnevnte ministre på Grand hotell-balkongen mottar hyllest fra fakkeltoget i forbindelse med «Statsakten» 1. februar 1942. Foto: Riksarkivet
* Grand Hotel sett fra Løvebakken på andre den sida av gata. Foto: Ignaz Wiradi, 2011Grand Hotel sett fra Løvebakken på andre den sida av gata. Foto: Ignaz Wiradi, 2011
* Fredspris-vinnerne Al Gore og Rajendra Pachauri, leder av FNs klimapanel, på balkongen på Grand Hotel 10. desember 2007.Fredspris-vinnerne Al Gore og Rajendra Pachauri, leder av FNs klimapanel, på balkongen på Grand Hotel 10. desember 2007.
* «Ibsenbordet» i Grand Café.«Ibsenbordet» i Grand Café.
* Grand hotel.Oslo.2021. Foto: Roman CieslakGrand hotel.Oslo.2021. Foto: Roman Cieslak

Referanser
----------

1. ↑  Skal bli Grand enda en gang dn.no (16. november 2014)

Eksterne lenker
---------------

* (en) Grand Hotel, Oslo – kategori av bilder, video eller lyd på Commons Rediger på Wikidata
* Grand Hotel – Hjemmeside
* (no) «Grand Hotel (Oslo)». *Kulturminnesøk*. Riksantikvaren – Direktoratet for kulturminneforvaltning.

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF **·** Riksantikvaren kulturminne
 |